Lav et referat af nedenstående tekst:

Tekst:
En ældre mand fra Mors kørte onsdag eftermiddag i havnen i Nykøbing. Manden blev i en lægehelikopter fløjet til kontrol på Aalborg Universitetshospital, men han er tilsyneladende sluppet heldigt fra den ubehagelige oplevelse. - Han kunne selv oplyse sit navn og cpr-nummer til redningspersonalet, oplyser vagtchefen ved Midt- og Vestjyllands Politi, Jens Claumarch til tvmidtvest.dk. De første meldinger til politiet gik på, at manden havde været ombord på en tømmerflåde, der gik til bunds i havnebassinet. Senere forlød det, at der var tale om en speedbåd, der var kæntret, men der var altså tale om en bil, der af ukendte årsager kørte i havnen. - Vi ved ikke, om han har fået et ildebefindende, siger vagtchefen. Politiet har ikke noget bud på, hvorfor anmelderen troede, at der havde været tale om en tømmerflåde - ud over at vedkommende måske kun nåede at se en skygge forsvinde ned i havnebassinet. I første omgang var der tvivl om, hvorvidt den ældre mand var alene i bilen, og dykkere fra Nordjyllands Brandvæsen har derfor undersøgt havnebassinet uden at finde andre personer. - Der er intet, der tyder på, at der skulle have været andre med i bilen, siger Jens Claumarch.

Referat:
En ældre mand er fløjet til sygehuset i Aalborg. Dykkere har undersøgt havnebassinet uden at finde andre personer